 Ndị Ikpe 7  Jerọbel, ya bụ, Gidiọn, ya na ndị niile so ya, wee bilie nisi ụtụtụ gaa maa ụlọikwuu nolulu mmiri Herọd; nebe ọ nọ, ụlọikwuu ndị Midian dị nebe ugwu, nugwu nta More, na ndagwurugwu.Jehova wee sị Gidiọn: Ndị gị na ha so karịrị akarị nke na agaghị m enyefe Midian naka ha. Ikekwe, Izrel ga-eji ya nyaara m isi, sị, Ọ bụ aka m zọpụtara m.Biko, kwuo ná ntị ndị Izrel, sị, Ọ dị onye ụjọ na-atụ, nke na-amakwa jijiji? Ya lawa. Gidiọn wee lee ha ule. Puku mmadụ iri abụọ na abụọ nime ha wee laa, o wee fọdụ puku mmadụ iri.Ma Jehova sịrị Gidiọn: Mmadụ ka karịrị akarị. Mee ka ha gbadaa na mmiri ka m leere gị ha ule nebe ahụ. Ọ ga-erukwa na onye ọ bụla m ga-asị gị, Onye a ga-eso gị, ọ bụ ya ga-eso gị, ma onye ọ bụla m ga-asị gị, Onye a agaghị eso gị, ọ gaghị eso gị.O wee mee ka ndị ahụ gbadaa na mmiri.Ndị ji aka ha kwọrọ mmiri ṅụọ dị narị ndị ikom atọ. Ma ndị ọzọ niile gburu ikpere ha nala ṅụọ mmiri.Jehova wee sị Gidiọn: M ga-eji narị ndị ikom atọ ahụ kwọọrọ mmiri ṅụọ zọpụta unu, m ga-enyefekwa ndị Midian naka gị. Ka ndị ọzọ niile laa, onye nke ọ bụla, nebe obibi ya.Ha wee nara ndị ahụ ihe oriri ha ji, narakwa ha opi ha, o wee gwa ndị ikom Izrel ka onye ọ bụla nime ha laa nebe obibi ya; ọ kpọkwaara narị ndị ikom atọ ahụ. Ma nebe ọ nọ, ụlọikwuu ndị Midia dị ná mgbada mgbada, na ndagwurugwu.O wee ruo nabalị ahụ na Jehova sịrị ya: Bilie, gbadaa buso ndị agha ahụ agha, nihi na enyefewo m ha naka gị.Ma ọ bụrụ na ị na-atụ egwu ịgbada, gị na Pura onye na-ejere gị ozi gbadaa nebe ahụ ha mara ụlọikwuu.Gee ntị nihe ha ga-ekwu, e mesịa, aka gị ga-adị ike, ị ga-agbadakwa buso ndị agha ahụ agha. Ya na Pura onye na-ejere ya ozi wee gbadaruo nọnụ ọnụ ebe ndị ahụ haziri onwe ha ibu agha nọ, bụ ndị nọ nụlọikwuu.Ndị Midian na ndị Amalek na ndị niile si nEbe Ọwụwa Anyanwụ jupụtara na ndagwurugwu ahụ dị ka igurube; kamel ha enweghị ngụta, ha dị ọtụtụ dị ka ájá dị nụsọ oké osimiri.Gidiọn wee bịarute, ma, lee! otu nwoke nọ na-akọrọ ibe ya nrọ ọ rọrọ, sị: Nke a bụ nrọ m rọrọ. Lee! e nwere achịcha ọka bali dị okirikiri nke kpọreere banye nebe ndị Midian mara ụlọikwuu. O wee rute notu ụlọikwuu, kụọ ya, o wee daa, o wee kpuo ụlọikwuu ahụ ihu nala, o wee daruo ala.Onye ibe ya wee zaa, sị: Ihe a abụghị ihe ọzọ ma ọ bụghị mma agha Gidiọn nwa Joash, onye Izrel. Ezi Chineke enyefewo Midian na ndị agha ya niile naka ya.O wee ruo na ozugbo Gidiọn nụrụ nrọ ahụ a kọrọ na nkọwa ya, ọ kpọrọ isiala. E mesịa, ọ laghachiri nebe ndị Izrel mara ụlọikwuu wee sị: Bilienụ, nihi na Jehova enyefewo ndị agha Midian naka unu.O wee kee narị ndị ikom atọ ahụ ụzọ atọ, nye ha niile opi na nnukwu ite ihe na-adịghị, nakwa ọwa ọkụ ndị e tinyere nime nnukwu ite ndị ahụ.O wee gaa nihu ịsị ha: Mụtanụ ihe site nile m anya, ọ bụkwa otú ahụ ka unu ga-eme. Mgbe ọ bụla m bịara ụlọikwuu ahụ nso, ọ ga-erukwa na otú ọ bụla m ga-eme, otú ahụ ka unu ga-eme.Mgbe m fụrụ opi, mụ na ndị mụ na ha so, fụọkwanụ opi unu gburugburu ebe ndị ahụ mara ụlọikwuu, sịkwanụ, Ọ bụ nke Jehova na nke Gidiọn!Ka oge na-aga, Gidiọn kpọ otu narị ndị ikom ya na ha so rute nọnụ ọnụ ebe ndị ahụ mara ụlọikwuu ná mmalite oge nche nke etiti abalị. Ha ka debesịrị ndị nche nebe ha ga-anọ. Ha wee fụọ opi ha, kụriekwa nnukwu ite mmiri ndị ahụ ha bu.Ìgwè atọ ahụ wee fụọ opi ha ma kụrie nnukwu ite ha, werezie aka ekpe ha jide ọwa ọkụ ha, jide opi ha naka nri ha ka ha fụọ ha, ha wee malite iti mkpu, sị: Mma agha Jehova na nke Gidiọn!Noge ahụ, onye nke ọ bụla guzo nebe o guzo gburugburu ebe ndị ahụ mara ụlọikwuu, ndị agha ahụ niile wee gbawa ọsọ, na-eti mkpu ma na-agba ọsọ.Narị ndị agha atọ ahụ wee na-afụ opi ha, Jehova wee mee ka mma agha onye agha nke ọ bụla na-egbu onye agha ibe ya; ndị agha ahụ niile wee gbagide ọsọ ruo Bet-shita, ruo Zerira, ruokwa mpụga Ebel-mehola, nakụkụ Tabat.Nime oge a, e si na Naftalaị na Asha na Manase dum kpọkọta ndị Izrel, ha wee chụwa ndị Midian.Gidiọn wee zipụ ndị ozi ka ha gaa nógbè Ifrem bụ ugwu ugwu, sị: Gbadaanụ buso ndị Midian agha, wegharakwanụ mmiri ha ruo Bet-bara, tinyere Jọdan, tupu ha eruo ebe ahụ. E wee kpọkọta ndị Ifrem niile, ha wee weghara mmiri ndị ahụ ruo Bet-bara, tinyere Jọdan.Ha jidekwara ndị isi abụọ nke Midian, ya bụ, Oreb na Zieb; ha wee gbuo Oreb nelu oké nkume Oreb, ha gbukwara Zieb nolulu nzọchapụta mmanya nke Zieb. Ha wee chụrụ ndị Midian na-aga, ha wee butere Gidiọn isi Oreb na isi Zieb nógbè Jọdan. 